აწინკნური ენა

აწინკნური ენა (ბოშური ენა, ) — აწინკნების, ბოშების ენა. განეკუთვნება ინდოევროპულ ენათა ოჯახის ინდური ჯგუფის ახალინდურ ენათა შტოს. ამ ენათაგან ყველაზე ახლოს დგას ჰინდი ენასთან. მას შემდეგ, რაც აწინკნებმა (ბოშებმა) ინდოეთი დატოვეს, მიგრაციის კვალობაზე ფონეტიკაში, მორფოლოგიასა და სინტაქსში შეიჭრა უცხოენოვანი ელემენტები, რამაც შეაპირობა ძლიერი დიალექტური დიფერენციაცია: თანამედროვე აწინკნურ ენას იმდენივე დიალექტი აქვს, რამდენ ქვეყანაშიც მოუხდათ აწინკნებს მეტნაკლებად ხანგრძლივი ცხოვრება; გამონაკლისს შეადგენენ ლულები (შუა აზიაში) და საკუთრივ ბოშები (სომხეთში), რომლებმაც თითქმის მთლიანად დაივიწყეს დედაენა. მიუხედავად ამისა, აწინკნურ ენას დაუცავს უძველესი ლექსიკა, რითაც იგი აერთიანებს არა მარტო მრავალრიცხოვან დიალექტებს, არამედ ავლენს დიდ სიახლოვეს ინდოეთში გავრცელებულ ახლომონათესავე ენებთანაც. აწინკნური ენის კვლევა დიდ მეცნიერულ ინტერესს იწვევს ენათა მიგრაციისა და ენათა შერევის შესწავლის თვალსაზრისით.

ლიტერატურა

Вентцель Т. В., Цыганский язык, М., 1964;

რესურსები ინტერნეტში
 Romani project at Manchester University , with a collection of downloadable papers about the Romani language and a collection of links to Romani media
 Outline of Romani Grammar— Victor A. Friedman
  Partial Romani/English Dictionary—Compiled by Angela Ba'Tal Libal and Will Strain
 ROMLEX Lexical Database  of different dialects of Romani
 Romani Swadesh list of basic vocabulary words—from Wiktionary's Swadesh list appendix
 "Romani language in Macedonia in the Third Millennium: Progress and Problems" , Victor Friedman.
 "The Romani Language in the Republic of Macedonia: Status, Usage and Sociolinguistic Perspectives , Victor Friedman.

სქოლიო

კატეგორია:აწინკნური ენა